2025. gada Jūrmalas domes vēlēšanas

2025. gada Jūrmalas domes vēlēšanas notika  2025. gada Latvijas pašvaldību vēlēšanu laikā.

 Balsošanas sistēma 
Latvijas Republikas pilsētas domes un novada domes vēlēšanu likums nosaka, ka pašvaldības ievēl vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes.

Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem tad uz saīsinātu laiku — līdz nākamajām noteiktajām pašvaldību vēlēšanām.

Valstspilsētas pašvaldības domē ievēl 15 deputātus, ja iedzīvotāju skaits pilsētā pārsniedz 50 000.

Tiesības piedalīties Jūrmalas domes vēlēšanās ir Latvijas un citu Eiropas Savienības dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Jūrmalas administratīvajā teritorijā 90 dienas pirms vēlēšanu dienas, vai kuriem Jūrmalas administratīvajā teritorijā pieder nekustamais īpašums.

 Kandidātu raksturojums 

 Dzimums, izglītība, pilsonība 
Vēlēšanās tika pieteikti 172 kandidāti — 112 (65,1%) vīrieši un 60 (34,9%) sievietes 10 sarakstos. Augstākā izglītība ir 133 (77,3%) kandidātiem, vidējā izglītība — 34 (19,8%) kandidātiem, pamatizglītība — 5 (2,9%) kandidātiem. 171 kandidātam ir Latvijas Republikas pilsonība, bet vienam kandidātam ir arī ASV un vēl vienam kandidātam ir arī Austrālijas pilsonība. Vēlēšanās startē arī viens Somijas pilsonis.Centrālās vēlēšanu komisijas informācija. Pašvaldību vēlēšanas 2025

 Vecums 
Vidējais kandidātu vecums 50,7 gadi. Plašākās vecumgrupas vēlēšanās — 51—60 gadu grupa 44 (30,6%), 41—50 gadu grupa 41 (23,8%), 31—40 gadu grupā 27 (15,7%) un 61—70 gadu grupa 27 (15,7%). jaunākā kandidāte ir 2006. gadā dzimusī viesmīle Jekaterina Kuļikova, kurai ir 18 gadi, vecākais kandidāts ir 1936. gadā dzimušais pensionārs Ilgaitis Prūsis, kuram ir 88 gadi.Centrālās vēlēšanu komisijas informācija. Pašvaldību vēlēšanas 2025 — Deputātu kandidātu alfabētiskais saraksts

 Tautība 
109 (63,3%) kandidāti bija reģistrēti kā latvieši, 7 (4,1%) krievs, 2 (1,2%) poļi, 1 (0,6%) soms un 1 (0,6%) ukrainis. 52 (30,2%) kandidāti savu tautību nenorādīja.

 Kandidātu saraksti 
No 2025. gada 19. marta līdz 8. aprīlim konkrētos datumos notiks kandidātu sarakstu iesniegšana 7. jūnija Jūrmalas domes vēlēšanām.

Deputātu kandidātu sarakstus Jūrmalas domes vēlēšanām var iesniegt reģistrētas politiskās partijas, reģistrētu politisko partiju reģistrētas apvienības, kā arī divas vai vairākas reģistrētas politiskās partijas, kuras nav apvienojušās reģistrētā politisko partiju apvienībā.

Tiesības piedalīties pašvaldību vēlēšanās kā deputātu kandidātiem ir Latvijas vai citu Eiropas Savienības dalībvalstu pilsoņiem, kuri vēlēšanu dienā bija sasnieguši vismaz 18 gadu vecumu un bija reģistrēti Latvijas vēlētāju reģistrā un uz kuriem neattiecās likumā noteiktie kandidēšanas ierobežojumi.

Lai kandidētu Jūrmalas domes vēlēšanās, kandidātu saraksta iesniegšanas dienā deputāta kandidātam bija jāatbilst vismaz vienam no šiem nosacījumiem, — Jūrmalā ir jābūt reģistrētai dzīvesvietai bez pārtraukuma pēdējos 10 mēnešus, Jūrmalā ir jābūt nostrādājušam kā darba ņēmējam vai pašnodarbinātai personai vismaz pēdējos četrus mēnešus vai Jūrmalā ir jāpieder nekustamajam īpašumam.

 Kandidātu saraksti 
Nr. Saraksts Kandidāti Mēra kandidāts1.SaskaņaLarisa Loskutova2.Jaunā VienotībaIveta Blaua3.Latvija pirmajā vietāLīga Krapāne4.Centra partijaTamāra Meļņikova5.Jūrmala — mūsu mājasRaimonds Munkevics6.Latvijas Zaļā partijaGatis Truksnis7.ProgresīvieKārlis Jānis Ātrens8.Suverēnā vara, Apvienība JaunlatviešiArmands Brengulis9.Zaļo un Zemnieku savienībaRita Sproģe10.Nacionālā apvienība "Visu Latvijai!"-"Tēvzemei un Brīvībai/LNNK"Andris Čuda

 Vēlēšanu rezultāti 

 Atsauces 

 Ārējās saites 

 Jūrmalas dome
 CVK mājaslapa

Kategorija:2025. gada Latvijas pašvaldību vēlēšanas